Високоефективни безшевни тръби от неръждаема стомана (HP-SSST)“ (80), както и на съдебната практика на Съда на ЕС (81).
 (401)
 По отношение на стандартните и нестандартните скрепителни елементи CCCME и EFDA, първо, заявиха отново, че специалните и стандартните скрепителни елементи принадлежат към два отделни пазара по отношение на физическите характеристики и разликите в качеството, както и на крайната употреба, и че не са взаимозаменяеми. Второ, те повториха, че насочеността на китайските производители износители е към стандартните скрепителни елементи, докато производителите от Съюза се занимават предимно с производство на специални скрепителни елементи. CCCME и EFDA подчертаха, че по дело T-254/18 Съдът на ЕС е потвърдил, че „анализ по сегмент може да се окаже оправдан, когато разследваните продукти не са взаимозаменяеми и когато един или няколко сегмента е по-вероятно да бъдат засегнати от дъмпинговия внос спрямо други“.
 (402)
 Както е посочено в съображения 109 и 110, всички скрепителни елементи имат сходни физически и технически характеристики и една и съща основна крайна употреба. Както вече беше изтъкнато и в съображение 151, не съществува изискване всички видове на продукта да са напълно взаимозаменяеми, стига да имат едни и същи основни физически и технически характеристики и една и съща основна крайна употреба. Освен това разследването показа, както е посочено в съображение (47), че промишлеността на Съюза е произвеждала и продавала стандартни и нестандартни скрепителни елементи, а производителите износители също са изнасяли стандартни и нестандартни скрепителни елементи за Съюза. Освен това разследването показа, че е налице припокриване в приложенията за крайна употреба. Промишлеността на Съюза е продавала скрепителни елементи за различни приложения и сектори. Въпреки ниската степен на съдействие Комисията установи, че дъмпинговият внос се конкурира с продажбите на промишлеността на Съюза при същата употреба и приложения. Независимо дали присъствието на специални скрепителни елементи в извадката от оказалите съдействие износители е било малко, доказателствата в досието показват, че китайските производители износители имат капацитет да произвеждат и изнасят нестандартни скрепителни елементи (например по време на панаири китайските производители износители са предлагали гама от нестандартни скрепителни елементи и редица китайски производители са произвеждали скрепителни елементи за сектора на автомобилната промишленост). Извадката от производители от Съюза беше съставена от дружества, при които са представени равномерно продажбите както на стандартни скрепителни елементи, така и на нестандартни скрепителни елементи. Всъщност по-голямата част от дружествата в извадката са произвеждали както стандартни, така и специални скрепителни елементи; само едно дружество поставя акцент върху специалните скрепителни елементи, а друго — върху стандартните скрепителни елементи. Както е посочено в съображение 36, поради горепосоченото извадката от промишлеността на Съюза осигурява широк асортимент от видове на продукта. Видовете на продукта, внасяни от китайските производители износители, съвпадаха до над 90 % с видовете на продукта, произвеждани и продавани от включените в извадката производители от Съюза, като бе включено и сравнение на цените на стандартните и нестандартните скрепителни елементи, което неизменно показва значително подбиване и занижаване на цените. Без да се засяга фактът, че анализът на вредата трябва да се извърши на равнището на промишлеността на Съюза, Комисията отбеляза, че всички производители от Съюза, включително тези, които произвеждат специални скрепителни